Rozsudok Všeobecného súdu (šiesta komora) zo 16. decembra 2020 – H. R. Participations/EUIPO – Hottinger Investment Management (JCE HOTTINGUER)

(vec T‑535/19)

„Ochranná známka Európskej únie – Konanie o vyhlásenie neplatnosti – Slovná ochranná známka Európskej únie JCE HOTTINGUER – Staršia nezapísaná národná ochranná známka HOTTINGER – Relatívny dôvod zamietnutia – Odkaz na vnútroštátne právo upravujúce staršiu ochrannú známku – Režim žaloby podľa common law týkajúcej sa neoprávneného používania označenia (action for passing off) – Článok 8 ods. 4 a článok 53 ods. 1 písm. c) nariadenia (ES) č. 207/2009 [teraz článok 8 ods. 4 a článok 60 ods. 1 písm. c) nariadenia (EÚ) č. 2017/1001]“

1. Ochranná známka Európskej únie – Opravné prostriedky – Žaloba pred súdom Únie – Možnosť Všeobecného súdu zmeniť napadnuté rozhodnutie – Hranice (nariadenie Európskeho parlamentu a Rady 2017/1001, článok 72 ods. 2 a 3) (pozri bod 23)

2. Súdne konanie – Návrh na začatie konania – Formálne náležitosti – Jasné a presné uvedenie dôvodov, na ktorých je návrh založený [Štatút Súdneho dvora, článok 21 prvý odsek a článok 53 prvý odsek; Rokovací poriadok Všeobecného súdu, článok 177 ods. 1 písm. d)] (pozri bod 24)

3. Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Existencia nezapísanej ochrannej známky alebo iného označenia používaného v obchodnom styku – Podmienky – Výklad s prihliadnutím na právo Únie – Posúdenie so zreteľom na kritériá stanovené vnútroštátnym právom, ktorým sa spravuje predmetné označenie [nariadenie Rady č. 207/2009, článok 8 ods. 4 a článok 53 ods. 1 písm. c)] (pozri body 37 – 39)

4. Súdne konanie – Dôkaz – Dôkazná hodnota – Kritériá posúdenia – Zásady slobodného predkladania dôkazov a voľného hodnotenia dôkazov (Charta základných práv Európskej únie, článok 47; Rokovací poriadok Všeobecného súdu, článok 85) (pozri body 46, 53, 65)

5. Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Existencia nezapísanej ochrannej známky alebo iného označenia používaného v obchodnom styku – Používanie označenia v obchodnom styku [nariadenie Rady č. 207/2009, článok 8 ods. 4 a článok 53 ods. 1 písm. c)] (pozri body 54, 55)

6. Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Existencia nezapísanej ochrannej známky alebo iného označenia používaného v obchodnom styku – Označenie poskytujúce majiteľovi právo zakázať používanie neskoršej ochrannej známky – Dôkazné bremeno [nariadenie Rady č. 207/2009, článok 8 ods. 4 a článok 53 ods. 1 písm. c)] (pozri bod 79)

7. Vnútroštátne právo – Odkaz na vnútroštátne právo – Právo Spojeného kráľovstva – Režim žaloby týkajúcej sa neoprávneného používania označenia (action for passing off) (pozri body 81, 93 – 95, 122 – 124, 141)

8. Ochranná známka Európskej únie – Vzdanie sa, zrušenie a neplatnosť – Relatívne dôvody neplatnosti – Existencia nezapísanej ochrannej známky alebo iného označenia používaného v obchodnom styku – Slovná ochranná známka JCE HOTTINGUER a nezapísaná ochranná známka HOTTINGER [nariadenie Rady č. 207/2009, článok 8 ods. 4 a článok 53 ods. 1 písm. c)] (pozri body 99, 109 – 112, 125, 136, 142, 143)

9. Ochranná známka Európskej únie – Opravné prostriedky – Žaloba pred súdom Únie – Právomoc Všeobecného súdu – Preskúmanie zákonnosti rozhodnutí odvolacích senátov (nariadenie Európskeho parlamentu a Rady 2017/1001, článok 72) (pozri bod 134)

Predmet

Žaloba podaná proti rozhodnutiu druhého odvolacieho senátu EUIPO z 3. mája 2019 (vec R 2078/2018‑2), týkajúcemu sa konania o vyhlásenie neplatnosti medzi spoločnosťami Hottinger Investment Management a H.R. Participations

Výrok

1. Žaloba sa zamieta.